- Johanneksen Ilmestys
- <
- 15
- >

15
Mooseksen ja Karitsan virsi
1 Näin taivaassa taas mahtavan näytelmän, joka kertoi tulevista tapahtumista: seitsemän enkeliä lähti tuomaan maailmaan seitsemää viimeistä vitsausta. Sitten Jumalan viha viimeinkin olisi toteutunut.
2 Edessäni näytti avautuvan suuri meri. Se oli kuin liekehtivää lasia. Sille olivat kokoontuneet kaikki, jotka olivat voittaneet pedon, hänen kuvansa ja lukunsa. Heillä oli Jumalan harput 3 ja he lauloivat Jumalan palvelijan, Mooseksen, ja Karitsan virttä:
»Jumala, Kaikkivaltias,
kaikki mitä teet
on suurta ja ihmeellistä.
Aikojen valtias*Joidenkin käsikirjoitusten mukaan: »kansakuntien kuningas».,
sinun tiesi ovat
oikeat ja todet.
4 Herra, kuka ei pelkäisi
ja ylistäisi sinun nimeäsi?
Vain sinä olet pyhä.
Kaikki kansat tulevat luoksesi
ja kumartuvat eteesi.
Sinun vanhurskautesi
on paljastunut.»
5 Sitten näin, miten taivaan temppelin kaikkein pyhin osa avattiin.
6 Temppelistä lähti seitsemän enkeliä, joiden tehtävänä oli viedä maailmaan viimeiset vitsaukset. Heillä oli yllään hohtavan valkoiset pellavapuvut, jotka oli sidottu rinnan kohdalta kultaisilla vöillä. 7 Yksi niistä neljästä olennosta toi jokaiselle enkelille kultamaljan, joka oli täynnä elävän, ikuisen Jumalan vihaa. 8 Temppeli tuli täyteen savua hänen kirkkaudestaan ja voimastaan. Kukaan ei voinut mennä sinne sisään, ennen kuin enkelit olivat tyhjentäneet maljansa ja vitsaukset kohdanneet maata.

- Johanneksen Ilmestys
- <
- 15
- >

*15:3 Joidenkin käsikirjoitusten mukaan: »kansakuntien kuningas».

© 1976 Biblica